Betogers versper Jhb-paaieVerkeer op die N12. Foto: Via Twitter Verskeie paaie in die Eldoradopark- en Lenasia-omgewing om Soweto is vir verkeer gesluit weens protesoptrede. Die paaie wat onder meer geraak word, is die N12-snelweg in albei rigtings tussen Klipspruit Valley en die N1-wisselaar, die Golden Highway, Unionlaan en Nirvanaweg. Onbevestigde gerugte is Dinsdag wyd op sosiale media gedeel van ŉ vergadering wat gehou is waarin lede van die gemeenskap beplan om Soweto Woensdag tot ŉ stilstand te dwing. In ŉ brief wat versprei word, dring die betogers aan op “goeie huise vir almal”, gratis universiteitsopleiding, goeie salarisse vir alle werkers en dat e-tol en die belastingverhoging geskrap word. Die betogers skop ook teen voorafbetaalde elektrisiteit- en watermeters. Die brief is glo deur die Soweto Action Committee en Gauteng Civic Association uitgereik. Die brief wat versprei is. Foto: Verskaf